	— _Унищожете колкото е необходимо, за да си пробием път_ — нареди той. — _Но не си играйте много-много с тях. Съмнявам се, че биха бомбардирали или обстрелвали собствения си град, докато ние се бием с неговите защитници. Унищожете всичко върху планината, което ни се съпротивлява. После изгорете града. Само това момиче_ — и той плъзна мисления образ на Нора по нишките — _трябва да остане невредимо. Ако я видите, закриляйте я. А този_ — последва и образът на Марк — _си е мой. Повикайте ме, ако го видите!_